Такі час — XXI стагоддзе — калі ва ўспрыманні мастацтва трэба не толькі “спажываць” вачыма тое, што ляжыць на паверхні палатна і мімалётна кідаць позірк на этыкетку з назвай, але імкнуцца разумець і разважаць аб прытаемным унутры “сюжэта”, гэта значыць, уступіць у дыялог з аўтарам. А разважаць на гэтай выставе ёсць пра што. Пра нашу гісторыю, пра нашу рэчаіснасць, пра нашы надзеі і мары, пра саму прыгажосць быцця. Словам, пра нас з вамі, што жывуць на гэтай зямлі.